b'\n_START_ARTICLE_\nTexas Theatre\n_START_PARAGRAPH_\nTexas Theatre on yhdysvaltalainen elokuvateatteri, joka sijaitsee Texasin osavaltiossa Dallasissa._NEWLINE_Teatteri avattiin vuonna 1931, jolloin se oli Dallasin esikaupunkialueen suurin elokuvateatteri. Texas Theatre oli osa Howard Hughesin omistamaa elokuvateatteriketjua._NEWLINE_22. marraskuuta 1963 Lee Harvey Oswald pid\xc3\xa4tettiin Texas Theatressa syytettyin\xc3\xa4 presidentti John F. Kennedyn ja poliisi J. D. Tippitin murhista. Elokuva, joka silloin esitettiin, oli Burt Topperin ohjaama sotaelokuva War Is Hell._NEWLINE_Nykyisin Texas Theatressa esitet\xc3\xa4\xc3\xa4n paitsi elokuvia my\xc3\xb6s n\xc3\xa4ytelm\xc3\xa4- ja tanssiesityksi\xc3\xa4. Vuonna 2003 teatteri julistettiin kansalliseksi suojelukohteeksi.'